ג'וזף אקבה

ג'וזף מייקל "ג'ו" אקבה  (באנגלית: Joseph Michael "Joe" Acaba; נולד ב-17 במאי 1967) הוא מורה, הידרולוג ואסטרונאוט של נאס"א. במאי 2004 היה לאדם הראשון ממוצא פורטו ריקני שנבחר להיות אסטרונאוט. טס לחלל במסגרת טיסת STS-119 של מעבורת החלל דיסקברי ומשלחות 31/32 לתחנת החלל הבינלאומית. היה מהנדס משימה במסגרת משלחות 53/54 לתחנת החלל. הוריו של אקבה, ראלף ואלסי היגרו מפוארטו ריקו לאינגלווד, קליפורניה, באמצע שנות ה-60 של המאה ה-20. מאוחר יותר הם עברו לאנהיים, קליפורניה. בילדותו התעניין במדע ומתמטיקה. בתיכון קיבל הכשרה בצלילה, ובמסגרת התוכנית החל להתעניין בגאולוגיה. סיים בהצטיינות את הלימודים בשנת 1985. סיים תואר ראשון בגאולוגיה בשנת 1990 באוניברסיטת קליפורניה בסנטה ברברה, ובשנת 1992 סיים תואר שני בגאולוגיה באוניברסיטת אריזונה. במשך שש שנים שרת כסמל ביחידת המילואים של חיל הנחתים של ארצות הברית. עבד כשנתיים כהידרולוג בלוס אנג'לוס ועוד שנתיים בחיל השלום שם לימד יותר מ-300 מורים ברפובליקה הדומיניקנית.  שימש כמנהל מרכז מחקר הימי של חיל הנחתים באיי הבהאמה. עם שובו לארצות הברית, אקבה עבר לפלורידה, שם התמנה לרכז נושא שחזור הצמחייה לאורך חוף בורו ביץ'. לימד שנה אחת של מדעים ומתמטיקה בתיכון וארבע שנים בחטיבת הביניים בפלורידה. לאחר שובו ממשלחת 31/32 בתחנת החלל למד לתואר שלישי בחינוך באוניברסיטת טקסס טק, באמצעות תוכנית ללימוד מרחוק. אקבה נבחר לתוכנית האסטרונאוטים של נאס"א במאי 2004, יחד עם עוד עשרה נוספים. אקבה נבחר כמומחה משימה במסגרת תוכנית "מחנכים אסטרונאוטים" (Educator Astronaut Project) תוכנית המכשירה מורים כאסטרונאטים, ובנוסף על תפקידיהם הרגילים, משלבים פעילויות הנגשת המדע והחלל לתלמידים ומורים. הוא סיים את אימוני האסטרונאוטים בפברואר 2006. לאחר השלמת האימונים הוא הוצג לצוות שילובי החומרה בתחנת החלל הבינלאומית, לפתרון בעיות טכניות בשילובים מול חומרת סוכנות החלל האירופאית. אקבה מונה כחלק מצוות טיסת מעבורת החלל STS-119 בתפקיד מומחה משימה. (לי ארשמבו היה מפקד צוות). המעבורת המריאה לחלל ב-15 במרץ 2009 ומשימתה כללה הבאה והתקנה של מערך פאנלים סולריים של תחנת החלל הבינלאומית. המעבורת עגנה בתחנת החלל הבינלאומית ביום השלישי למשימה, ב-17 במרץ 21:02 UTC אקבה הפך לאסטרונאוט הראשון ממוצא פורטוריקני. כדי לציין זאת הוא הביא עמו דגל פוארטו-ריקו וביקש ששיר ההשכמה של הצוות ביום החמישי יהיה שיר-העם "Qué Bonita Bandera" ("מה יפה הדגל", שנכתב על דגל פוארטו-ריקו בשנת 1971). במהלך המשימה, הוא סיפק תמיכה טכנית להליכת החלל הראשונה של המשימה ב-20 במרץ, וב-21 במרץ הוא ביצע את הליכת החלל הראשונה שלו, בה הוא עזר לפרוש את המערך הסולארי כדי להגדיל את החשמל שמגיע לתחנת החלל הבינלאומית.  אקבה ביצע שתי הליכות חלל במסגרת משימת STS-119. (הליכות חלל מס' 2–3 של המשימה). הליכת החלל הראשונה שלו בוצעה ב-21 במרץ 2012, יחד עם האסטרונאוט סטיבן סוונסון. הליכת החלל נמשכה 6 שעות ו-30 דקות במהלכה האסטרונאוטים הכשירו מקום עבודה בתחנת החלל, לקראת משימת STS-127, התקנת אנטנת GPS על מעבדת KIBO, צילום באינפרה-אדום של חלקי המקרנים (האחראים על קירור התחנה) בתומכי P1 ו-S1, והתקנת יחידת עיגון (לקראת הליכות עתידיות ) על תומך P3. הליכת החלל השנייה שלו בוצעה ב-23 במרץ 2012 (יום ה-9 למשימה) יחד עם האסטרונאוט ריצ'רד ארנולד. הליכת החלל נמשכה 6 שעות ו-27 דקות ונועדה להזיז עגלת ציוד של הצוות למיקום אחר, ניסיון פריסה של הcargo carrier וחיווט מחדש של הגירוסקופים של התחנה המעבורת נחתה בחזרה ב-28 במרץ, 19:13 UTC לאחר שהות בחלל של 12 יום, 19 שעות, 29 דקות ו-33 שניות אקבה נבחר להיות חלק ממשלחת 31/משלחת 32 לתחנת החלל. ב-15 במאי 2012 המריא אקבה על סיפון סויוז TMA-04M יחד גנדי פדלקה וסרגיי רווין. במהלך המשימה הצוות קיבל את משימת הראשונה של החללית המסחרית דרגון לתחנת החלל הבינלאומית. אקבה היה המפעיל הראשי של הזרוע הרובוטית לתפיסת חללית האספקה היפנית HTV-3. אקבה היה מפעיל הזרוע הרובוטית ואיש התמיכה בתחנה בזמן שתי הליכות חלל, וביצע מספר רב של ניסויים מדעיים. הצוות חזר לכדור הארץ ב-17 בספטמבר 2012, לאחר שהות של 124 יום, 23 שעות ו-51 דקות בחלל. ב-2017 הודיעה נאס"א כי אקבה יחזור לחלל כחלק ממשלחת משלחת 53/משלחת 54 לתחנת החלל הבינלאומית. במקור תוכנן כי הסויוז MS-06 יכיל רק שני אנשי צוות, אולם בהתראה קצרה הוחלט כי הכיסא השלישי יהיה ממומן על ידי סוכנות החלל הרוסית כדי להחזיר חובות, ויכיל אסטרונאוט מנוסה. הגיבוי של אקבה למשימה הייתה שנון ווקר, המתוכננת לטוס לתחנת החלל במסגרת סויוז MS-12. הצוות שוגר לתחנת החלל ב-12 בספטמבר 2017.  ב-20 באוקטובר 2017 ביצע אקבה הליכת חלל יחד עם האסטרונאוט רנדולף ברזניק במטרה להתקין מצלמות חדשות ולהתקנת שיפורים על הזרוע הרובוטית של תחנת החלל קנדארם2. הליכת החלל נמשכה 6 שעות ו-49 דקות. אקבה חזר לכדור הארץ ב-28 בפברואר 2018, 02:31 UTC, לאחר 168 ימים בחלל. סך הכל שהה בחלל 306 ימים ו-34 דקות. ב-18 במרץ 2008 זכה אקבה לתשבחות הסנאט הפורטוריקני לאחר בחירתו לטיסה בחלל. אקבה השתתף במגוון פעילויות בפוארטו ריקו כדי לקדם את לימודי המדע והטכנולוגיה באי. במסגרת ביקוריו הוא בא במגע עם יותר מ-10,000 בני אדם, רובם תלמידים. בשנת 2012 הוכתר על ידי מגזין "Caras" לאחד הפורטוריקנים המשפיעים ביותר של אותה שנה. בשנת 2013 קיבל אקבה את מדליית אנה ג'י מנדז הנשיאותית ודוקטורט לשם כבוד מאוניברסיטת הפוליטקניק של פוארטו ריקו, שם גם חנך סימולטור טיסה. מדיה וקבצים בנושא ג'וזף אקבה בוויקישיתוף ג'וזף אקבה, ברשת החברתית אקס (טוויטר) ג'וזף אקבה באתר spacefacts.de הביוגרפיה של אקבה באתר נאס"א NASA. "Astronaut Class of 2004 (Group 19)". NASA. נבדק ב-25 באוקטובר 2017. {{cite web}}: (עזרה) NASA (במאי 2021). "ביוגרפיה של ג'וזף אקבה" (PDF). NASA. נבדק ב-6 ביולי 2021. {{cite web}}: (עזרה) האסטרונאוט הפורטו-ריקאני ג'וזף אקבה שוגר למשימה שלישית בחלל, ג'ניפר מרשל אוקסיו, עיתון האורלנדו טיימס, 13 בספטמבר 2017 "Inglewood Astronaut to Make 2 Spacewalks". NBC. 17 בדצמבר 2008. נבדק ב-28 באוקטובר 2017. {{cite news}}: (עזרה) "Astronaut Launches into Texas Tech Doctorate Program". Texas Tech University. 15 במאי 2012. נבדק ב-28 באוקטובר 2017. {{cite news}}: (עזרה) "Astronaut Joe Acaba is a distance learning graduate student in the College of Education". נבדק ב-28 באוקטובר 2017. {{cite web}}: (עזרה) NASA (2007). "NASA Assigns Crew for Final Solar Array Delivery to Station". NASA. נבדק ב-28 באוקטובר 2017. {{cite web}}: (עזרה) STS-119 MCC Status Report #05 אתר נאס"א, מתאריך 17 במרץ 2009 Dunn, Marcia (12 במרץ 2009). "Boricua a Punto de Abordar El Discovery, Acaba llevara bandera de PR". El Nuevo Dia (בספרדית). Associated Press. אורכב מ-המקור ב-12 במרץ 2009. נבדק ב-28 באוקטובר 2017. {{cite news}}: (עזרה) "Despiertan a Joseph Acabá al ritmo de "Qué bonita bandera"" (בספרדית). Primera Hora (Puerto Rican Newspaper). נבדק ב-28 באוקטובר 2017. {{cite web}}: (עזרה) STS-119 MCC Status Report #13 אתר נאס"א, מתאריך 21 במרץ 2009 STS-119 MCC Status Report #16 אתר נאס"א, 23 במרץ 2009 ויליאם הארווד, Welcome home, Discovery! מתאריך 28 במרץ 2009, אתר spaceflightnow Harwood, William (17 במאי 2012). "Three-man crew docks at International Space Station". Spaceflight Now. נבדק ב-28 באוקטובר 2017. {{cite news}}: (עזרה) אודות ג'וזף אקבה באתר spacefacts.de Whiting, Melanie (20 באוקטובר 2017). "Expedition 53 Spacewalk Successfully Comes to an End". NASA. {{cite web}}: (עזרה) סויוז MS-06M החזיר את שלושת חברי משלחת לתחנת החלל הבינלאומית, כריס ברגין, 27 בפברואר 2018